บันทึกการประชุมสภาองค์การบริหารส่วนตำบลหัวเมือง

**สมัยสามัญ สมัยที่ 1 ประจำปี 2564 ครั้งที่ 1**

**วันที่ 3 กุมภาพันธ์ 2564 เวลา 09.30 น.**

**ณ ห้องประชุมองค์การบริหารส่วนตำบลหัวเมือง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24 | นายประสิทธิ์ จิตพยัค  นายประยูร จันทร์กระจาย  นายพัฒนะ ณ น่าน  นายอรรถวิทย์ จิตชู  นายศักดาวุธ กวางพิจิตร  นายวิทยา ใจกุม  นายสัญญา ดาวดึงษ์  นายทองดี หนองซิว  นายปฐม หนองอุดม  นายสมเดช วังกาษร  นายประจวบ วีระคำ  นายผัด กาเดช  นายสวาท มาลูน  นางศรี เทพบุญเรือง  นายสมควร หนองสิงห์  นายสุชาติ ปัญจะลา  นายมนตรี ขัดสม  นายเทพกร เชียงสา  นายพุฒิ ทองอินทร์  นางจันทร์ทอง สมบูรณ์  นางวริศรา พุ่มพวง  นายอิทธิชัย เครือออน  นางณิชาภานันท์ จิตรชู  ว่าที่ ร.ต.ปนาท ตนาวรรณ์ | ประธานสภา อบต.  รองประธานสภาฯ  ส.อบต.หมู่ 1  ส.อบต.หมู่ 1  ส.อบต.หมู่ 2  ส.อบต.หมู่ 2  ส.อบต.หมู่ 3  ส.อบต.หมู่ 4  ส.อบต.หมู่ 4  ส.อบต.หมู่ 5  ส.อบต.หมู่ 5  ส.อบต.หมู่ 6  ส.อบต.หมู่ 6  ส.อบต.หมู่ 7  ส.อบต.หมู่ 8  ส.อบต.หมู่ 8  ส.อบต.หมู่ 9  ส.อบต.หมู่ 10  ส.อบต.หมู่ 10  ส.อบต.หมู่ 11  ส.อบต.หมู่ 12  ส.อบต.หมู่ 13  ส.อบต.หมู่ 13  เลขานุการสภาฯ | ประสิทธิ์ จิตพยัค  ประยูร จันทร์กระจาย  พัฒนะ ณ น่าน  อรรถวิทย์ จิตชู  ศักดาวุธ กวางพิจิตร  วิทยา ใจกุม  สัญญา ดาวดึงษ์  ทองดี หนองซิว  ปฐม หนองอุดม  สมเดช วังกาษร  ประจวบ วีระคำ  ผัด กาเดช  สวาท มาลูน  ศรี เทพบุญเรือง  สมควร หนองสิงห์  สุชาติ ปัญจะลา  มนตรี ขัดสม  เทพกร เชียงสา  พุฒิ ทองอินทร์  จันทร์ทอง สมบูรณ์  วริศรา พุ่มพวง  อิทธิชัย เครือออน  ณิชาภานันท์ จิตรชู  ปนาท ตนาวรรณ์ |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| - | - | - | - |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16 | นายสาคร จิตชู  นายสมศักดิ์ อะจิมา  นายสมชาย ศรีนวล  นายพจนากร ใจเอิบ  นางสมทรง อะจิมา  นายประยุทธ ประเวช  นายจิรายุทธ์ หงษ์สิบเจ็ด  นายอำพล โสภา  นายสิทธิชัย วังลึก  นายมานพ วังสิงห์  นางสุดพรรษา รัตนบุผา  นายสาคร ขวดแก้ว  นายพินิจ รัตนบุผา  นายวิเทียน อุดม  นายสมบูรณ์ ปะละใจ  นางสมคิด ฟูคำมี | นายก อบต.  รอง นายก อบต.  รอง นายก อบต.  เลขานุการนายกฯ  ผู้ใหญ่บ้าน หมู่ 10  ผู้ใหญ่บ้าน หมู่ 2  หัวหน้าสำนักปลัด  ผอ.กองการศึกษาฯ  ผู้ใหญ่บ้าน หมู่ 9  ผู้ใหญ่บ้าน หมู่ 13  ผอ.กองสาธารณสุขฯ  ผู้ใหญ่บ้าน หมู่ 3  ผู้ใหญ่บ้าน หมู่ 1  ผู้ใหญ่บ้าน หมู่ 7  ครู รร.หนองเสี้ยว  ผอ.รพ.สต.วังฟ่อน | สาคร จิตชู สมศักดิ์ อะจิมา  สมชาย ศรีนวล  พจนากร ใจเอิบ  สมทรง อะจิมา  ประยุทธ ประเวช  จิรายุทธ์ หงษ์สิบเจ็ด  อำพล โสภา  สิทธิชัย วังลึก  มานพ วังสิงห์  สุดพรรษา รัตนบุผา  สาคร ขวดแก้ว  พินิจ รัตนบุผา  วิเทียน อุดม  สมบูรณ์ ปะละใจ  สมคิด ฟูคำมี |  |

**เปิดประชุมเวลา 09.30 น.**

**ระเบียบวาระที่ 1 เรื่องที่ประธานแจ้งให้ทราบ**

นายประสิทธิ์ จิตพยัค ประธานสภา อบต.หัวเมือง ได้แจ้งให้ที่ประชุมทราบว่า ในช่วงนี้เป็นช่วงฤดูแล้ง ทำให้เกิดไฟป่าและหมอกควัน ประกอบกับทางจังหวัดแพร่ มีนโยบายให้งดการเผาในที่โล่ง ตั้งแต่วันที่ 1 กุมภาพันธ์ – 30 เมษายน 2564 จึงขอให้ผู้นำหมู่บ้านช่วยประชาสัมพันธ์ให้ชาวบ้านช่วยกันเฝ้าระวังและงดการเผาทุกชนิดด้วย และขอแจ้งผลการคัดเลือกการประกวดกำนันและผู้ใหญ่บ้านดีเด่น ประจำปี 2564 ซึ่งทางกำนันสมพล พุ่มพวง กำนันตำบลหัวเมือง ได้รับการคัดเลือกให้เป็นกำนันยอดเยี่ยม และรางวัลชั้นที่ 1 คือนายสำรวย พวงสมบัติ และร้อยตรีสิงคาร แนวนัน สารวัตรกำนันตำบลหัวเมือง อำเภอสอง จังหวัดแพร่

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสมัยสามัญ สมัยที่ 4/2563 ครั้งที่ 1**

**(เมื่อวันที่ 7 ธันวาคม 2563)**

**มติที่ประชุม** รับรองเป็นเอกฉันท์

**ระเบียบวาระที่ 3** **เรื่องเพื่อพิจารณา/เพื่อทราบ**

**3.1 การพิจารณาช่วยเหลือเกษตรกรที่ประสบภัยแล้ง ในการขุดเจาะบ่อน้ำตื้น**

**และกรณีช่วยค่าน้ำมันเชื้อเพลิงแก่เกษตรกร**

นายสาคร จิตชู นายก อบต.หัวเมือง ได้แจ้งให้ที่ประชุมทราบว่า ได้รับหนังสือจากหลายๆหมู่บ้านในตำบลหัวเมือง กรณีเกษตรกรประสบปัญหาภัยแล้ง น้ำไม่เพียงพอในการเพาะปลูกพืช เช่น ข้าว ข้าวโพด พริก ฯลฯ จึงขอความอนุเคราะห์จากทาง อบต.หัวเมือง ช่วยขุดเจาะบ่อน้ำตื้นเพื่อช่วยเหลือพื้นที่การเกษตรที่น้ำไปไม่ถึง และขอสนับสนุนค่าน้ำมันเชื้อเพลิงสำหรับเครื่องสูบน้ำ เพื่อที่จะได้ทำการสูบน้ำได้ ซึ่งทาง อบต.หัวเมือง ได้ตั้งงบประมาณเพื่อการบรรเทาสาธารณภัยไว้แล้วพร้อมทั้งได้มีการประชุมคณะกรรมการช่วยเหลือประชาชน เมื่อวันที่ 29 มกราคม 2564 โดยที่ประชุมเห็นว่าควรให้การช่วยเหลือเกษตรกร สำหรับเป็นค่าน้ำมันเชื้อเพลิง รายละไม่เกิน 15 ไร่ ไร่ละ 2 ลิตร แต่เนื่องจากงบประมาณที่ตั้งไว้ จะต้องกันไว้สำหรับฤดูร้อนที่อาจจะเกิดภัยอื่นๆได้อีก จึงขอให้ที่ประชุมพิจารณา

ที่ประชุมได้พิจารณาแล้ว จึงมีมติให้ช่วยเหลือ ดังนี้

- กรณีขุดเจาะบ่อน้ำตื้น ให้ขุดเจาะโดยใช้งบประมาณ 50,000 บาท และจะต้องได้น้ำที่มีปริมาณเพียงพอ

- กรณีช่วยเหลือค่าน้ำมันเชื้อเพลิง ให้ช่วยเหลือรายละไม่เกิน 15 ไร่ ไร่ละ 1.5 ลิตร รวมแล้วจำนวน 5,402 ไร่

**มติที่ประชุม** เห็นชอบเป็นเอกฉันท์

**3.2 การพิจารณาจ่ายเงินสะสม**

นายสาคร จิตชู นายก อบต.หัวเมือง ได้แจ้งให้ที่ประชุมทราบว่า ได้มีโครงการต่างๆ ที่ อบต.หัวเมือง ได้ตั้งงบประมาณไว้ ทั้งจากในข้อบัญญัติงบประมาณรายจ่ายฯและจ่ายเงินสะสม แต่มีหลายโครงการไม่สามารถดำเนินการได้เนื่องจากมีปัญหาในพื้นที่ก่อสร้างและช่วงเวลาที่ไม่สามารถเข้าไปดำเนินการได้ จึงได้ตกเป็นเงินสะสมไป ทำให้ทางหมู่บ้านเจ้าของโครงการเดิมได้เสนอโครงการเข้ามาใหม่ เพื่อขอให้ทาง อบต.หัวเมือง ตั้งงบประมาณให้ใหม่จากเงินสะสม โดย อบต.หัวเมือง ได้ทำการตรวจสอบยอดเงินสะสมแล้ว ณ วันที่ 25 มกราคม 2564 มีเงินสะสมอยู่ 2,345,888.57 บาท ดังนั้น จึงขอให้ที่ประชุมพิจารณาจ่ายเงินสะสมโครงการต่างๆ ดังนี้

1. โครงการก่อสร้างร่องระบายน้ำ คสล. แบบมีฝาปิด บ้านดงเจริญ หมู่ 3 ขนาดปากในกว้าง 0.30 เมตร ยาว 60 เมตร จำนวน 81,000 บาท

2. โครงการก่อสร้างร่องระบายน้ำ คสล. แบบมีฝาปิด บ้านดงเจริญ หมู่ 3 ขนาดปากในกว้าง 0.30 เมตร ยาว 64 เมตร จำนวน 85,900 บาท

3. โครงการก่อสร้างรางระบายน้ำ คสล. แบบมีฝาปิด บ้านดงเจริญ หมู่ 3 ขนาดปากในกว้าง 0.30 เมตร ยาว 136 เมตร จำนวน 183,000 บาท

4. โครงการปรับปรุงซ่อมแซมห้วยร่องน้อย หมู่ที่ 7 จำนวน 88,000 บาท

5. โครงการก่อสร้างรางรินส่งน้ำ คสล. รูปตัวยู ความยาว 150 เมตร บริเวณป่าช้าบ้านวังฟ่อน หมู่ที่ 7 จำนวน 180,000 บาท

6. โครงการก่อสร้างรางรินส่งน้ำ คสล. รูปตัวยู ความยาว 234 เมตร บ้านวังฟ่อน หมู่ที่ 12 จำนวน 323,400 บาท

7. โครงการปรับปรุงท่อปู่ลือ จำนวน 25,000 บาท

8. โครงการเจาะบ่อน้ำตื้นเพื่อสนับสนุนประปา หมู่ที่ 10 จำนวน 10,000 บาท

**รวมเป็นเงิน 976,300 บาท**

ที่ประชุมได้พิจารณาแล้ว เห็นว่าเป็นโครงการที่สามารถแก้ไขปัญหาความเดือดร้อนของประชาชน และเป็นไปตามแผนพัฒนาท้องถิ่น (พ.ศ.2561 – 2565) และมีงบประมาณเพียงพอ เป็นไปตามหลักเกณฑ์การจ่ายเงินสะสม จึงได้ลงมติ

**มติที่ประชุม** เห็นชอบเป็นเอกฉันท์

**3.3 การโอนงบประมาณรายจ่ายประจำปีงบประมาณ พ.ศ.2564**

นายสาคร จิตชู นายก อบต. ได้แจ้งให้ที่ประชุมทราบว่า ตามที่ อบต.หัวเมือง ได้ตั้งงบประมาณโครงการก่อสร้างหอประชุม หมู่ที่ 10 จำนวน 499,000 บาท นั้น แต่เนื่องจากมีปัญหากรณีไปก่อสร้างในที่ธรณีสงฆ์ โดยจะต้องทำหนังสือขออนุญาตจากสำนักงานพระพุทธศาสนาก่อนนั้นซึ่งอาจจะต้องใช้ระยะเวลาในการอนุญาตนานถึงจะสามารถทำการก่อสร้างได้ พร้อมกับได้ทำความเข้าใจกับคณะกรรมการหมู่บ้านและชาวบ้านแล้ว และโครงการก่อสร้างถนน คสล. หมู่ที่ 7 ขนาดกว้าง 3 เมตร ยาว 75 เมตร หนา 0.15 เมตร จำนวน 112,500 บาท แต่เนื่องจากพื้นที่ก่อสร้างยังไม่ได้มอบให้เป็นที่สาธารณประโยชน์ นั้น จึงขอโอนงบประมาณทั้ง 2 โครงการดังกล่าว ไปตั้งเป็นโครงการใหม่ ซึ่งหากมีงบประมาณเพียงพอก็สามารถดำเนินการก่อสร้างได้ ดังนี้

-**โครงการก่อสร้างหอประชุม หมู่ที่ 10 จำนวน 499,000 บาท โอนไปตั้งจ่ายในโครงการ**

1. โครงการก่อสร้างรางระบายน้ำ คสล. แบบมีฝาปิด บ้านดงเจริญ หมู่ 10 ขนาดปากในกว้าง 0.30 เมตร ยาว 22 เมตร จำนวน 27,800 บาท

2. โครงการก่อสร้างรางระบายน้ำ คสล. แบบมีฝาปิด บ้านดงเจริญ หมู่ 10 ขนาดปากในกว้าง 0.30 เมตร ยาว 178 เมตร จำนวน 310,100 บาท

3. โครงการวางท่อระบายน้ำ คสล. ขนาดเส้นผ่าศูนย์กลาง 0.60 เมตร พร้อมบ่อพัก ขนาดกว้าง 1 เมตร ยาว 1 เมตร จำนวน 6 บ่อ บ้านดงเจริญ หมู่ 10 จำนวน 158,000 บาท

**- โครงการก่อสร้างถนน คสล. หมู่ที่ 7 ขนาดกว้าง 3 เมตร ยาว 75 เมตร หนา 0.15 เมตร จำนวน 112,500 บาท** **โอนไปตั้งจ่ายในโครงการ**

1. โครงการก่อสร้างถนน คสล. หมู่ที่ 7 ขนาดกว้าง 3 เมตร ยาว 13 เมตร หนา 0.15 เมตร หรือมีพื้นที่ไม่น้อยกว่า 39 ตารางเมตร จำนวน 19,800 บาท

2. โครงการก่อสร้างถนน คสล. หมู่ที่ 7 ขนาดกว้าง 3 เมตร ยาว 25 เมตร หนา 0.15 เมตร หรือมีพื้นที่ไม่น้อยกว่า 75 ตารางเมตร จำนวน 38,000 บาท

3. โครงการก่อสร้างถนน คสล. หมู่ที่ 7 ขนาดกว้าง 3 เมตร ยาว 35 เมตร หนา 0.15 เมตร หรือมีพื้นที่ไม่น้อยกว่า 105 ตารางเมตร จำนวน 53,600 บาท

ที่ประชุมได้พิจารณาแล้ว เห็นว่าเป็นโครงการที่อยู่ในแผนพัฒนาท้องถิ่น (พ.ศ.2561 – 2565) และเป็นไปตามความต้องการของประชาชน และสามารถดำเนินการได้ จึงได้มีมติ

**มติที่ประชุม** เห็นชอบเป็นเอกฉันท์

**3.4 การใช้พื้นที่เพื่อก่อสร้างโครงการต่างๆ**

นายสาคร จิตชู นายก อบต. ได้แจ้งให้ที่ประชุมทราบว่าในกรณีที่แต่ละหมู่บ้านเสนอโครงการเพื่อขอรับการสนับสนุนงบประมาณ หากเป็นพื้นที่ต่างๆ เช่น ที่ธรณีสงฆ์ ที่ราชพัสดุ ที่ดินของสถานศึกษาหรือหน่วยงานอื่นๆ ต้องทำการขออนุญาตขอใช้พื้นที่และเจ้าของพื้นที่ต้องอนุญาตก่อน เพราะหากยังไม่ได้รับอนุญาต ทาง อบต.หัวเมือง ก็ไม่สามารถตั้งงบประมาณให้ได้

**ที่ประชุม** รับทราบ

**3.5 กรณีรับโอนเครื่องสูบน้ำด้วยพลังงานไฟฟ้า บ้านหนองเสี้ยว**

นายสาคร จิตชู นายก อบต. ได้แจ้งให้ที่ประชุมทราบว่าตามที่ได้มีการก่อสร้างเครื่อง

สูบน้ำด้วยพลังงานไฟฟ้าที่บ้านหนองเสี้ยว เสร็จเรียบร้อยแล้วนั้น แต่ยังไม่สารถใช้งานได้ เนื่องจากสถานีสูบน้ำอยู่สูงห่างจากพื้นน้ำประมาณ 3 เมตร และไม่สามารถทดสอบการใช้งาน แต่หน่วยงานที่ก่อสร้างมีความพยายามที่จะถ่ายโอนให้ อบต.หัวเมือง เพื่อจะให้ อบต. ตั้งงบประมาณแก้ไขปัญหาดังกล่าว ซึ่งจะต้องใช้งบประมาณจำนวนมากนั้น จึงขอให้ที่ประชุมพิจารณาว่า กรณีสิ่งก่อสร้างยังไม่สามารถใช้งานได้ แต่จะโอนให้กับ อบต.หัวเมือง นั้น เหมาะสมหรือไม่เพียงใด และจะเป็นภาระด้านงบประมาณและบุคลากรในอนาคตข้างหน้าต่อไป จึงขอให้ที่ประชุมช่วยกันพิจารณาด้วย

**ที่ประชุม** รับทราบ

**3.6 การอยู่เวรด่านตรวจโรค Covid–19 ที่บ้านดงเจริญ**

นายสาคร จิตชู นายก อบต. ได้แจ้งให้ที่ประชุมทราบว่าตามที่ได้มีการตั้งด่านสำรอง

เพื่อป้องกันการแพร่ระบาดของโรค Covid-19 ในเดือนมกราคมไปแล้วนั้น บัดนี้ทางอำเภอสอง ได้มีหนังสือแจ้งให้ตั้งด่านตรวจต่อไปอีก 1 เดือน ทาง อบต.หัวเมือง ก็จะได้ออกคำสั่งให้เจ้าหน้าที่เข้าร่วมด่านตรวจต่อไป และขอความร่วมมือสมาชิก อบต. เข้าร่วมตามกำหนดการด้วย แต่ทาง อบต.หัวเมืองจะไม่เบิกค่าใช้จ่ายให้อีกต่อไป เพราะเป็นการสุ่มเสี่ยง จึงแจ้งให้ผู้ที่จะเข้าเวรได้รับทราบ

**ที่ประชุม** รับทราบ

**ระเบียบวาระที่ 4** เรื่องอื่นๆ

นายสาคร จิตชู นายก อบต. ได้แจ้งเรื่องเพิ่มเติมคือ

1. การขอใช้รถน้ำของ อบต.หัวเมือง เพื่องานสาธารณประโยชน์ต่างๆ ขอให้แต่ละหมู่บ้านหาแหล่งน้ำสำรองให้ด้วย

2. การของบประมาณอุดหนุนสถานศึกษาเพื่อใช้ในกิจกรรมเตรียมการสอบโอเนตและเอเนต ในปี 2564 นั้น ในปีนี้เกิดสถานการณ์การแพร่ระบาดของโรค Covid-19 จึงไม่มีการสอบแข่งขัน จึงไม่สามารถอุดหนุนได้ เพราะไม่เป็นไปตามวัตถุประสงค์

3. การขอรับการสนับสนุนเครื่องจักรกลจาก อบจ.แพร่ เพื่อบดอัดถนน ซึ่งทาง อบต.ได้ตั้งงบประมาณสนับสนุนค่าน้ำมันเชื้อเพลิงไว้ให้แล้ว และ อบจ.แพร่ ได้ส่งประมาณการค่าน้ำมันเชื้อเพลิงมาให้แล้ว อบต.จะได้เบิกจ่ายให้ต่อไป

**ปิดประชุมเวลา 11.30 น.**

**(ลงชื่อ)** ว่าที่ ร.ต. ปนาท ตนาวรรณ์ **ผู้บันทึกการประชุม**

(ปนาท ตนาวรรณ์)

เลขานุการสภาองค์การบริหารส่วนตำบลหัวเมือง

**(ลงชื่อ)** วริศรา พุ่มพวง **ผู้ตรวจรายงานการประชุม**

(นางวริศรา พุ่มพวง)

คณะกรรมการตรวจรายงานการประชุม

**(ลงชื่อ)** ศรี เทพบุญเรือง **ผู้ตรวจรายงานการประชุม**

(นางศรี เทพบุญเรือง)

คณะกรรมการตรวจรายงานการประชุม

**(ลงชื่อ)** จันทร์ทอง สมบูรณ์ **ผู้ตรวจรายงานการประชุม**

(นางจันทร์ทอง สมบูรณ์)

คณะกรรมการตรวจรายงานการประชุม

**(ลงชื่อ)** ประสิทธิ์ จิตพยัค **ผู้รับรองรายงานการประชุม**

(นายประสิทธิ์ จิตพยัค)

ประธานสภาองค์การบริหารส่วนตำบลหัวเมือง